open-index/open-wikipedia-markdown huggingface dataset:
Arrondissement Thionville

Den **Arrondissement Thionville** ass eng franséisch administrativ Andeelung am Departement Moselle an der Regioun Grand Est. Den Haaptuert ass Diddenuewen. En ass den 1. Januar 2015, aus der Fusioun vun de fréieren Arrondissementer Thionville-Ouest an Thionville-Est ervirgaangen.

Den Arrondissement setzt sech aus 7 Kantonen zesummen:
* canton d'Algrange
* canton de Bouzonville
* canton de Fameck
* canton de Hayange
* canton de Metzervisse
* canton de Thionville
* canton de Yutz

## Geschicht
 

## Um Spaweck
*  moselle.gouv.fr
Loisey

**Loisey** ass eng franséisch Gemeng an der Meuse an der Regioun Grand Est.

D'Gemeng hat 1973 mat der Gemeng Culey zur Gemeng Loisey-Culey fusionéiert, déi deemools am Kanton Ligny-en-Barrois louch. Den 1. Juli 2014 gouf déi Fusioun duerch e Geriichtsuertel opgeléist an déi zwou Gemenge goufen nees eegestänneg a goufen am Mäerz 2015 bei der Kantonalreform bei de Kanton Vaucouleurs geprafft.

D'Nopeschgemenge si Géry, Salmagne, Culey, Tronville-en-Barrois, Érize-Saint-Dizier a Lavallée.
## Geographie
Loisey läit op enger Héicht vun 245 Meter. Um Territoire vun der Gemeng hunn e puer Baachen alleguer Nieweflëss vum Ornain hir Quellen. Déi wichtegst sinn de *Ruisseau de Bumont*, *Les quatre Fossés* an de *Ruisseau du Tillois*.
Dacian Cioloș

Den **Dacian Cioloș** [], gebuer de 27. Juli 1969 zu Zalău, ass e rumäneschen Agraringenieur a Politiker (zanter 2018: PLUS).

2005 goung hien an de rumänesche Ministère fir Landwirtschaft, Bëscher a ländlech Entwécklung schaffen. Vun Oktober 2007 bis Dezember 2008 war hie Landwirtschaftsminister an der Regierung Tăriceanu II.

Vun 2010 bis 2014 war hien an der Europäescher Kommissioun ënnert dem José Manuel Barroso responsabel fir den Dossier Landwirtschaft a ländlech Entwécklung. De 17. November 2015 gouf hien, nom Récktrëtt vum Victor Ponta, vum rumänesche Parlament zum neie Ministerpresident vu Rumänien gewielt.
Am Januar 2017 gouf de Sorin Grindeanu säin Nofollger.

Bei de Wale fir d'Europäescht Parlament 2019 gouf hien op der Lëscht vun der vun him nei gegrënnter Partei PLUS, där hire President hien ass, als Europadeputéierte gewielt. Zanter Juni 2019 ass hie President vun der Fraktioun Renew Europe am Europaparlament.

## Um Spaweck
Jules Salentiny (Forstingenieur)

De **Jules Salentiny**, gebuer den 2. September 1854 zu Dikrech, an do gestuerwen den 9. Abrëll 1931, war Direkter vun der lëtzebuergescher Forstverwaltung.

Am Oktober 1879 ass de Jules Salentiny *Accessiste-forestier* ginn. Am Dezember 1886 gouf hie *Garde général de 2<sup>e</sup> classe* am Cantonnement Miersch. Am Januar 1894 gouf hie *Garde général de 1<sup>re</sup> classe*, nach ëmmer zu Miersch. Am Oktober 1909 krut hie seng Nominatioun als Inspekter.

De 25. November 1918 gouf de J. Salentiny Direkter vun der Forstverwaltung genannt. Den 1. Januar 1923 ass hien an d'Pensioun gaangen.

Säin Nofollger war de Hubert Bertrang, deen den 21. Dezember 1922 Direkter vun der Forstverwaltung gouf.

De Jules Salentiny war Member vum *Conseil supérieur forestier*. Hie war och Member vun der Section des sciences vum Institut grand-ducal; seng Admissioun als *Membre agrégé* ass an der Sëtzung vum 22. Dezember 1920 proposéiert ginn, an der Reunioun vum 8. Juli 1922 gouf hien definitiv opgeholl.

Dem Jules Salentiny säi Papp war den Affekot Charles Jean Pierre Salentiny (1825-1893) vun Ettelbréck, a seng Mamm d'Joséphine Lucie Heck (1828-1903) vun Dikrech. De J. Salentiny hat sech de 16. Mee 1893 an der Stad Lëtzebuerg mat der Marie Schaaf (*1859) vun Ettelbréck bestuet. Hie war de Papp vum Jurist a Magistrat Jules Salentiny (1894-1962).

## Gielchen
* 

## Literatur
*Wolter, F., 2015. *Aperçu de l'évolution historique de l'Administration depuis sa création en 1840.* In: Administration de la nature et des forêts, 1840 - 2015: 175 Joer am Déngscht vu Mënsch an Natur. Luxembourg, Administration de la nature et des forêts, S. 141-189.http://www.environnement.public.lu/functions/apropos_du_site/anf/ANF_175_ans/Livre_ANF_175ans_Part_2.pdf
Boulevard Victor-Thorn

De **Boulevard Victor Thorn** ass eng Strooss an der Stad Lëtzebuerg. Se
leeft vum Clausener Bierg bis bei d'Dräi Tierm a mécht d'Grenz tëscht de Quartiere Pafendall an Uewerstad.

D'Strooss ass nom fréiere Politiker a Regierungsmember Victor Thorn benannt. D'Nationalstrooss 53 féiert driwwer.

Fréier housch d'Strooss „Adamsbierg“.

## Biller

## Um Spaweck

* Kaart mat de Lëtzebuerger Stroossennimm am Pafendall
Boulevard Jean-Ulveling

De **Boulevard Jean Ulveling** ass eng Strooss an der Uewerstad vun der Stad Lëtzebuerg a verleeft vum Eecher Bierg bis bei d'Dräi Tierm wou se op de Boulevard Victor Thorn stéisst.

D'Strooss ass nom fréiere Politiker a Regierungsmember Jean Ulveling benannt.

D'Nationalstrooss 53 féiert driwwer.

## Biller

## Um Spaweck

* Kaart mat de Lëtzebuerger Stroossennimm am Pafendall
Jules Salentiny

**Jules Salentiny** heeschen dës Persounen:
* Jules Salentiny (1854-1931), Direkter vun der lëtzebuergescher Forstverwaltung;
* Jules Salentiny (1894-1962), lëtzebuergesche Jurist a Magistrat.
Ricardo Aleixo Delgado

De **Ricardo Aleixo Delgado**, oder just *Ricardo Delgado*, gebuer den 22. Februar 1994 zu São Francisco Xavier bei Lissabon, ass e lëtzebuergesch-portugisesche  Foussballspiller.

Hie spillt zanter dem 5. September 2015 fir déi lëtzebuergesch Foussballnationalekipp.
Norwegesch

**Norwegesch** (op Norwegesch: *norsk*), dat déi béid Standardvarianten *bokmål* [] an *nynorsk* [] oder [] erfaasst, gehéiert zum nordgermaneschen Aascht vun den indogermanesche Sproochen.
 
Norwegesch gëtt vun eppes fënnef Milliounen Norweger als Mammesprooch geschwat.

Et ass och d'Aarbechts- a Korrespondenzsprooch am Nordesche Rot.

## Um Spaweck
Canton de Guignicourt

De **Canton de Guignicourt** ass eng franséisch administrativ Andeelung am Arrondissement Laon, am Departement Aisne an der Regioun Hauts-de-France.

Mam Dekreet vum 13. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton gegrënnt.

## Gemengen am Kanton

*Aguilcourt
*Aizelles
*Amifontaine
*Aubigny-en-Laonnois
*Beaurieux
*Berrieux
*Berry-au-Bac
*Bertricourt
*Boncourt
*Bouconville-Vauclair
*Bouffignereux
*Bourg-et-Comin
*Braye-en-Laonnois
*Bucy-lès-Pierrepont
*Chaudardes
*Chermizy-Ailles
*Chevregny
*Chivres-en-Laonnois
*Concevreux
*Condé-sur-Suippe
*Corbeny
*Coucy-lès-Eppes
*Courtrizy-et-Fussigny
*Craonne
*Craonnelle
*Cuiry-lès-Chaudardes
*Cuissy-et-Geny
*Ébouleau
*Évergnicourt
*Gizy
*Goudelancourt-lès-Berrieux
*Goudelancourt-lès-Pierrepont
*Guignicourt
*Guyencourt
*Jumigny
*Juvincourt-et-Damary
*Lappion
*Liesse-Notre-Dame
*Lor
*Mâchecourt
*Maizy
*La Malmaison
*Marchais
*Mauregny-en-Haye
*Menneville
*Meurival
*Missy-lès-Pierrepont
*Montaigu
*Moulins
*Moussy-Verneuil
*Muscourt
*Neufchâtel-sur-Aisne
*Neuville-sur-Ailette
*Nizy-le-Comte
*Œuilly
*Orainville
*Oulches-la-Vallée-Foulon
*Paissy
*Pancy-Courtecon
*Pargnan
*Pignicourt
*Ployart-et-Vaurseine
*Pontavert
*Prouvais
*Proviseux-et-Plesnoy
*Roucy
*Saint-Erme-Outre-et-Ramecourt
*Saint-Thomas
*Sainte-Croix
*Sainte-Preuve
*La Selve
*Sissonne
*Trucy
*Variscourt
*Vassogne
*Vendresse-Beaulne
*La Ville-aux-Bois-lès-Pontavert
Canton de Laon-1

De **Canton de Laon-1** ass eng franséisch administrativ Andeelung am Arrondissement Laon, am Departement Aisne an der Regioun Hauts-de-France.

Mam Dekreet vum 13. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton gegrënnt.

## Gemengen am Kanton

*Anizy-le-Château
*Aulnois-sous-Laon
*Bassoles-Aulers
*Besny-et-Loizy
*Bourguignon-sous-Montbavin
*Brancourt-en-Laonnois
*Bucy-lès-Cerny
*Cerny-lès-Bucy
*Cessières
*Chaillevois
*Chambry
*Clacy-et-Thierret
*Crépy
*Faucoucourt
*Laniscourt
*Lizy
*Merlieux-et-Fouquerolles
*Molinchart
*Mons-en-Laonnois
*Montbavin
*Pinon
*Prémontré
*Royaucourt-et-Chailvet
*Suzy
*Urcel
*Vaucelles-et-Beffecourt
*Vauxaillon
*Vivaise
*Wissignicourt
Fritz Rasqué

De **Fréderic "Fritz" Rasqué**, gebuer de 24. Februar 1906 zu Rued (Ell), a gestuerwen den 28. September 1977 an der Stad Lëtzebuerg, war e lëtzebuergesche Geeschtlechen, Professer an Auteur.

No sengem Secondaire, huet de Fritz Rasqué, ier en an de Seminaire goung, nach e Studium op de Cours supérieurs gemaach, wou en an der Klass vum Tony Bourg, Marcel Engel an Evy Friedrich war.

Hie gouf 1932 zum Geeschtleche geweit, a war vun 1939 un, Professer an der Escher Industrieschoul. Well e sech als Professer net ëmmer mat Aussoe géint de Besatzer zeréckgehalen huet, war en den 23. Januar 1941 verhaft ginn an zu engem Joer Prisong verurteelt ginn. Wéi hien am Januar 1942 aus dem Prisong koum, ass hien op eng Invitatioun vum Buerschter Paschtouer hin, dohin an den *Exil* gaangen.

Nom Krich gouf hien du Professer an der Industrieschoul um Lampertsbierg, a Paschtouer an der Kathedral.
## Literatur
*Édouard Molitor: "Mgr Fritz Rasqué (1906-1977)." In: *Le livre d'or du lycée de garçons de Luxembourg: de l'école industrielle et commerciale au Lycée de garçons de Luxembourg*, 1892-1992. - Luxembourg: LGL, 1993, S. 277-280.

## Wierker
*Rasqué, Fritz: *Bourscheid - Geschichte einer alten Pfarrei*, 1944, Bourg-Bourger, Lëtzebuerg, 430 S.
*Rasqué, Fritz: *Das Oesling im Krieg (onst E'sleck am Krich)*, 1946, Verlag Luxemburgensia, 724 S.
*Rasqué, Fritz: *Propriam Nobis. Siegesoktav 1946.* Verlag Luxemburgensia Luxemburg. Imprimerie du Nord, Diekirch, 1947, 145 Säiten.

## Éierungen
* 
* 
* Médaille de la reconnaissance nationale
* Fir un hien z'erënnere gouf zu Rued eng Cité no him gedeeft, d*'Cité Fritz Rasqué*.

## Um Spaweck
Departement Rhône

De **Rhône (69D) ** ass e franséischt Departement an der Regioun Auvergne-Rhône-Alpes. Et krut säin Numm vum Floss Rhône.

## Geschicht

D'Departement ass den 19. November 1793 entstanen, wéi dat fréiert Departement Rhône-et-Loire a *Rhône* a *[[Departement Loire|Loire]]* opgespléckt gouf.

De Rhône ass duerno nach e puermol gewuess duerch Aglidderung vu Gemengen aus aneren Departementer. Substantiell méi kleng ginn ass et dunn den 1. Januar 2015, wéi déi 59 Gemenge vun der *Communauté urbaine de Lyon* ausgegliddert goufe fir d'Métropol Lyon ze forméieren. Fir onnéideg Käschten ze vermeiden ass de Sëtz vun der Prefecture momentan ëmmer nach zu Lyon.

## Geographie

Vun de Landstreecher am Osten a Süde vun der Metropol Lyon ofgesinn ass de Rhône am Allgemengen en Departement mat mëttelgrousse Bierger.

De Floss Saône leeft vun Norden no Süden duerch d'Departement, a leeft duerno um Gebitt vun der Metropol Lyon an de Rhône, deen da selwer nees an d'Departement erakënnt a gläichfalls 5&nbsp;km a südlecher Richtung derduerchleeft.

D'Ofsplécke vun der Metropol Lyon huet dem Departement ronn 16% vu sengem Territoire awer iwwer 75% vu sengen Awunner geholl. Déi Gréisst Stad ass elo Villefranche-sur-Saône mat 36.241 Awunner (Stand 2012).


Fichier:Oingt, July 2012 (3).jpg|Wéngerte vu Oingt am Beaujolais
Fichier:Château de Jarnioux 1.JPG|Buerg vu Jarnioux
Fichier:Mont Chatard.jpg|Mont Chatard
Fichier:Villefranche_panorama.jpg|Villefranche op der Saône


## Ekonomie

Den Néiergank vun der Textilindustrie huet d'Departement getraff, et hänkt aktuell vill vun der Chimies- an Automobilsindustrie vu Lyon of, gradewéi vum Secteur vun de Servicer vun där Groussstad.

Donieft spillt nach de Wäibau eng wichteg Roll, wou virun allem de Landstreech vum Beaujolais am Norde vum Departement ervirstécht.

Soss léisst sech nach d'Bëschwirtschaft ernimmen. Richteg Landwirtschaft ass schwéier wéinst dem Biergrelief vum Departement.

## Um Spaweck

* Prefecture
* Departementsrot
* Departementsarchiven
* Tourismuskommittee vum Rhône
Avenue de la Liberté (Stad Lëtzebuerg)

D**'Avenue de la Liberté** (am normale Sproochgebrauch: *Nei Avenue*) verbënnt am Garer Quartier vun der Stad Lëtzebuerg d'Place de Metz mat der Place de la Gare. Se ass en Deel vun der Nationalstrooss 3 an nieft der Aler Avenue déi zweet grouss Geschäftsstrooss am Garer Quartier.

Se gouf 2012 als zweet attraktiivst Avenue vun der Welt klasséiert.

## Geschicht
Uganks vum 20. Joerhonnert gouf d'Avenue vum Lëtzebuerger Staat - op de fréiere Festungsanlage vum Fort Bourbon - als Verlängerung vun der Neier Bréck ugeluecht. Se huet deemools *Avenue Adolphe* geheescht, benannt nom Groussherzog Adolphe vu Lëtzebuerg.

Ënner der däitscher Besatzung (1940 - 1944) huet d'Strooss missen als *Adolf-Hitlerstraße* duerhalen.

### Den Tram an der Neier Avenue
Schonn dee fréiere Stater Tram ass duerch d'Nei Avenue gefuer.

2018 bis 2020 gouf d'Linn 1 vum neie Stater Tram, op eegenem Bett, duerch d'Nei Avenue geluecht, mat Halten op der Metzer an der Paräisser Plaz. Dofir gouf d'Strooss vu Fassad zu Fassad erneiert; nieft dem Tramsbett gouf och eng Vëlospist ugeluecht, an déi ganz ënnerierdesch Leitungen a Kabele verluecht, respektiv ersat. Dobäi sinn och d'Beem (zum Deel Platanen, déi 1915 geplanzt gi waren) ewechgeholl ginn. Dës goufen awer tëscht Januar an Abrëll 2020 duerch 69 neier ersat. Et handelt sech ëm 20 Joer al Platane mat enger Héicht vu ronn 11 Meter Héicht, déi aus enger hollännescher Bamschoul vu Cuijk koumen.

Zanter dem 13. Dezember 2020, wéi den Tram a Betrib geholl gouf, gouf de Busreseau nei organiséiert, sou datt déi Honnerte Bussen, déi op hirem Wee tëscht der Gare an der Uewerstad (Centre Hamilius) derduerch gefuer sinn, duerch de Tram ersat an op anere Strecken agesat goufen.

## Kuckeswäertes
* Spuerkeessgebai
* Arbedsgebai
* Rousegäertchen
* De fréieren Hôtel de Paris
* Paräisser Plaz
* Buer fir den 30. Anniversaire vun de Réimeschen Traitéen

## Biller

Maroldt - LUXEMBOURG - Place de Paris et Avenue de la Libertté.jpg|D'Nei Avenue op der Héicht vun der Paräisser Plaz a Richtung Norde gekuckt (1936)
Lucemburk, Avenue de la Liberté II.jpg|A Richtung Süde gekuckt. Am Hannergrond, den Tuerm vun der Stater Gare (2013)
BCEE Place de Metz Luxembourg 2013 01.jpg|De Sëtz vun der Spuerkeess
Palais de l'ARBED Luxembourg City 2011-08.JPG|D'Arbedsgebai
Hôtel de Paris - Stad Lëtzebuerg.jpg|Hôtel de Paris 

**Ëmbau fir den Tram 2018-2020**

Fichier:Luxembourg, avenue de la Liberté 01-2020 (106).jpg|Déi éischt nei Beem an der Neier Avenue (Januar 2020)
Luxembourg, avenue de la Liberté 11-2019 (101).jpg
Construction site tram Luxembourg City 2020-05 --008.jpg
Avenue de la Liberté Luxembourg City 20200811 165834.jpg
Luxembourg, inauguration tram phase 3 (107).jpg
Luxembourg, av. de la Liberté 11-2020 (103).jpg


## Um Spaweck
IS

D'Ofkierzung **IS** steet fir:

* eng Terrororganisatioun a Syrien an Irak: Islamesche Staat;
* no der ISO 3166-1 Norm, den Autosplackecode an den Top level domain: Island;
* en Autosmodell vu Lexus: Lexus IS;
* sowjetesch Kampfpanzere: IS-Serie.
Islamesche Staat

Den **Islamesche Staat** (**IS**, bis Juni 2014 **Islamesche Staat am Irak an a Syrien - ISIS**, arabesch **DAESH**), ass eng zanter 2003 aktiv islamistesch Terrororganisatioun mat engem dschihadistesche Staatsbildungsprojet, déi grouss Gebidder am Irak an a Syrien a méi klenger a Libyen beherrscht. Am Mäerz 2015 soll sech hinnen och Boko Haram aus dem Nigeria ugeschloss hunn. Si besteet aus Zéngdausende sunittesche Milizionären, déi sech um Wahhabismus/Salafismus orientéieren.

## Entwécklung

D'Gruppéierung huet an de fréie Jore vum Irakkrich ugefaangen a sech 2004 mat Al-Qaida zesummegedoen. Am Februar 2014 huet no engem interne Muechtkampf vun aacht Méint Al-Qaida dem IS de Réck gedréit. Den 29. Juni 2014 huet den IS no der militärescher Eruewerung vun engem zesummenhängende Gebitt am Nordweste vum Irak (Héichbuerg Mossul) an am Oste vu Syrien (Héichbuerg Rakka) en als Kalifat bezeechnete Staat ausgeruff.

D'Organisatioun ass och a verschiddenen anere Staaten aktiv an ëmgaachelt potentiell nei Membere fir hire Biergerkrich an aner Aktivitéiten. Si gëtt beschëllegt Vëlkermuerd an aner Krichsverbriechen ze begoen, an terroristesch Attentater ze veräntwere wéi z.&nbsp;B. d'Bomm den 31. Oktober 2015 am russesche Fliger iwwer Egypten mat 224 Doudeger oder d'Attentater den 13. November 2015 zu Paräis mat 130 Doudeger.

Zanter August 2014 sinn IS-Truppen d'Zil vun US-amerikanesche Loftugrëffer, deene sech an de Méint drop eng sëllegen aner manner aktiv Länner ugeschloss hunn. Vu September 2015 u flitt och Russland Loftugrëffer, ouni formell der Koalitioun unzegehéieren.

## Um Spaweck

* Artikelen iwwer den Islamesche Staat um Informatiounsportal fir politesch Bildung
NGC 918

Den **NGC 918** ass eng Spiralgalaxie am Stärebild Aries.

D'Galaxie gouf am Joer 1831 vum Astronom John Herschel mat sengem 18,7&nbsp;Zoll-Spigelteleskop entdeckt.

## Kuckt och

## Um Spaweck

* SEDS
* http://aladin.u-strasbg.fr/java/alapre.pl?NGC918
* https://web.archive.org/web/20160310071917/http://skyview.gsfc.nasa.gov/current/cgi/runquery.pl?Interface=quick&VCOORD=NGC918&SURVEY=Digitized%20Sky%20Survey 918
* SIMBAD Query
* Artikel a Biller vum NGC 918 op wikisky.org
* NGC/IC Projet
*  ''NGC 918'' an der NASA Extragalactic Database
IC 4605

Den **IC 4605** ass e Reflexiounsniwwel am Stärebild Scorpius, ongeféier 1° ënnert dem Stär Antares.

Den Niwwel gouf 1882 vum Astronom Edward Emerson Barnard entdeckt. Den Niwwel gëtt vun hanne vum Stär HD 148605 beliicht.

Weider Ënnersich hu gewisen, datt den Niwwel ronn 393 Liichtjoer ewech läit an en Deel vun der Rho Ophiuchi-Moleküllwollek ass. Déi bloelzeg Faarf kënnt vu sengem Zentralstär hier, engem jonke bloen Haaptreiestär mat der Spektralklass B3V.

## Kuckt och

## Um Spaweck

* NGC/IC Projet
Invasioun vun der Normandie

D**'Invasioun vun der Normandie** oder och **Schluecht vun der Normandie** war eng vun der grousse Schluechten am Zweete Weltkrich. Si huet sech am Kader vun der Operatioun Overlord tëscht dem 6. Juni 1944, dem Ufank vum Debarquement (Operatioun Neptun) an Enn August, dem Réckzuch vun den däitschen Truppen iwwer d'Seine, ofgespillt. Si huet den Alliéierten et erlaabt eng nei Front a Westeuropa opzemaachen, fir vun do aus um Buedem d'Drëtt Räich ze bekämpfen.

Déi Schluecht war déi gréisst logistesch Operatioun mat engem Debarquement déi jee realiséiert gouf. Eng ronn dräi Milliounen Zaldoten, haaptsächlech US-Amerikaner, Britten, Kanadier, Australier an Neiséilänner mä och aner alliéiert Truppen, wéi d'Forces françaises libres, d'Polnesch Westarméi, déi belsch Brigade Piron, Tschechen, Hollänner an norwegesch Resistenzler koumen iwwer den Äermelkanal fir an der Normandie u Land ze goen, dovun eleng 150.000 Stéck den éischten Dag.

## Virgeschicht
1942 gouf et schonn zwee Debarquementer an zwar um Cap Barfleur de 14. a 15. August an zu Dieppe den 18. an 19. August. Déi Expeditioune vu kanadesche Kommandotruppe waren als Diversioun geduecht fir d'Truppe vun der Wehrmacht déi den Hitler an Afrika an op der Ostfront gebraucht huet, eng Zäitchen do festzeneelen. Déi Operatiounen déi een als Echec kéint ugesinn haten allerdéngs zwéi grouss Avantagë mat sech bruecht; den Erfolleg vum alliéierten Debarquement an Afrika an een zevill grousst Vertraue vun der Wehrmacht an hir Verdeedegungslinn am Westen, souwéi hir Iwwerzeegung datt an Zukunkft en Debarquement an der Basse-Normandie onméiglech wier.

## Oflaf
Am Ganze sinn op enger Küstelängt vun 80 Kilometer dräi Divisioune vu Loftlandetruppen a fënnef Divisiounen vu Schëffslandetruppen den éischten Dag um Kontinent gelant.
Canton de Saint-Quentin-1

De **Canton de Saint-Quentin-1** ass eng franséisch administrativ Andeelung am Arrondissement Laon, am Departement Aisne an der Regioun Hauts-de-France.

Mam Dekreet vum 13. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton gegrënnt.

## Gemengen am Kanton

*Attilly
*Beauvois-en-Vermandois
*Caulaincourt
*Douchy
*Étreillers
*Fayet
*Fluquières
*Foreste
*Francilly-Selency
*Germaine
*Gricourt
*Holnon
*Jeancourt
*Lanchy
*Maissemy
*Pontru
*Pontruet
*Roupy
*Savy
*Trefcon
*Vaux-en-Vermandois
*Vendelles
*Le Verguier
*Vermand
Gerd Oswald

De **Gerd Oswald**, gebuer als * Gerd Ornstein* den 9. Juni 1919 zu Berlin, a gestuerwen den 22. Mee 1989 zu Los Angeles, war en däitsch-US-amerikanesche Filmregisseur, Filmproduzent an Dréibuchauteur.

## Filmographie
### Kino
#### als Regisseur
* 1956: *[[A Kiss Before Dying]]* - Haaptacteuren: Robert Wagner, effrey Hunter 
* 1956: *[[The Brass Legend]]* - Haaptacteuren: Hugh O'Brian, Raymond Burr
* 1957: *[[Crime of Passion]]* - Haaptacteuren: Barbara Stanwyck, Sterling Hayden
* 1957: *[[Fury at Showdown]]* - Haaptacteuren: John Derek, John Smith
* 1957: *[[Valerie]]* - Haaptacteuren: Sterling Hayden, Anita Ekberg
* 1958: *[[Paris Holiday]]* - Haaptacteuren: Bob Hope, Fernandel, Anita Ekberg, Martha Hyer
* 1958: *[[Screaming Mimi]]* - Haaptacteuren: Anita Ekberg, Philip Carey
* 1959: *[[Am Tag, als der Regen kam]]* - Haaptacteuren: Mario Adorf, Christian Wolff, Corny Collins 
* 1960: *[[Schachnovelle (Film 1960)|Schachnovelle]]* - Haaptacteuren: Curd Jürgens, Claire Bloom, Hansjörg Felmy
* 1963: *[[Das Todesauge von Ceylon]]* - Haaptacteuren: Lex Barker, Ann Smyrner
* 1966: *[[Agent for H.A.R.M.]]* - Haaptacteuren: Wendell Corey, Barbara Bouchet
* 1969: *[[80 Steps to Jonah]]* - Haaptacteuren: Jo Van Fleet, Keenan Wynn
* 1971: *[[Bunny O'Hare]]* - Haaptacteuren: Bette Davis, Ernest Borgnine
* 1975: *[[Bis zur bitteren Neige]]* - Haaptacteuren: Maurice Ronet, Susanne Uhlen, Suzy Kendall

## Um Spaweck
Avenue du Dix-Septembre

D**'Avenue du Dix-Septembre** (och nach an der Schreifweis *X septembre* oder *10 septembre* ze fannen, op Lëtzebuergesch nach dacks *Lonkecher Strooss* sou wéi se fréier housch) ass eng Strooss an der Stad Lëtzebuerg. Et ass d'Verlängerung vun der Avenue Monterey, vum Boulevard Grande-Duchesse Charlotte u bis op d'Place de France. S'ass en Deel vun der N5.

Ënner der däitscher Besatzung (1940 - 1944) huet d'Strooss „Longicher Straße” geheescht.

D'Strooss krut hiren Numm als Erënnerung un d'Liberatioun vun der däitscher Besatzung duerch d'Amerikaner; den 10. September 1944 ass déi 5. US-Panzerdivisioun ënner dem Generol Lunsford E. Oliver iwwer dës Strooss an d'Stad erakomm.

## Biller

Luxembourg-Belair, 121 avenue du Dix Septembre 01.jpg


## Um Spaweck
5. US-Panzerdivisioun

D**'5. US-Panzerdivisioun** war eng Panzerdivisioun vun der US-amerikanescher Arméi an der Zäit vum Zweete Weltkrich. Si war bei der Invasioun vun der Normandie an duerno bei der Ardennenoffensiv engagéiert. Duerno huet se nach bei der Invasioun vun Däitschland matgemaach.

## Geschicht
D'Unitéit war 1941 gegrënnt ginn an nom Enn vum Krich 1945 gouf se opgeléist. 1950 an der Zäit vum Kale Krich gouf se nees op d'Bee gesat an 1956 definitiv opgeléist.

## Kommandanten
* MG Jack W. Heard (1941 - 1942)
* BG Sereno E. Brett (1942 - Februar 1943)
* MG Lunsford E. Oliver (Februar 1943 - Mee 1945)
Arrondissement Forbach-Boulay-Moselle

Den **Arrondissement Forbach-Boulay-Moselle ** ass eng franséisch administrativ Andeelung am Departement Moselle an der Regioun Grand Est.

Den Haaptuert ass Forbach.

Den Arrondissement setzt sech aus 5 Kantonen zesummen:
* Canton de Boulay-Moselle
* Canton de Forbach
* Canton de Freyming-Merlebach
* Canton de Saint-Avold
* Canton de Stiring-Wendel

an Deeler vu follgende Kantonen:
* de südlechen Deel vum Canton de Bouzonville 
* den ëstlechen Deel vum Canton de Faulquemont 
* de westlechen Deel vum Canton de Sarralbe
Plou (Homonymie)

**Plou** ka sech op follgend Begrëffer bezéien:

* De **[[Plou]]**: e landwirtschaftlecht Geschier;
* **[[Plou (Cher)|Plou]]**, eng franséisch Gemeng am Cher.
* **[[Plou (Spuenien)|Plou]]**, eng spuenesch Gemeng an der Provënz Teruel.
* ***[[Plou-]]*** e Prefix vun Toponymmen an der Bretagne.
Jonah Lomu

Den **Jonah Tali Lomu**, gebuer den 12. Mee 1975 zu Auckland, an och do den 18. November 2015 gestuerwen, war en neiséilännesche Rugby-Spiller.

Hie war ee vun de bekanntste Spiller vun den All Blacks, der neiséilännescher Nationalekipp (a bis ewell dee Jéngsten, deen do matgespillt huet), deen net nëmmen duerch seng imposant Statur opgefall ass, mä och duerch seng Sprinterqualitéiten a säi sportlecht Talent. Wärend der Weltmeeschterschaft 1995 a Südafrika, huet hie 7 Essaien a 5 Matcher markéiert, dovun eleng 4 an der Halleffinall géint England.

Hien huet an am Ganze 7 Ekippe gespillt, dorënner fir d*Auckland Blues*, d*Chiefs*, d*Wellington Lions* an d*'Hurricanes*.

2003 krut hien eng Nier transplantéiert. Hien ass mat just 40 Joer un engem Häerzschlag, bei sech doheem, gestuerwen.

## Um Spaweck
Avenue du Bois

D**'Avenue du Bois** ass eng Strooss um Lampertsbierg an der Stad Lëtzebuerg. Se huet hiren Ufank an der Allée Scheffer, op der Récksäit vum Lycée Robert-Schuman a leeft a Richtung Norde bis op d'Kräizung mat der *Rue de Gibraltar* wou se op d'Rue Albert Unden stéisst.

Bis 1925 housch d'Strooss „Avenue du Baumbusch“ an ënner der däitscher Besatzung (1940 - 1944) „Baumbuschstraße”.

## Biller

Luxembourg - avenue du Bois (1).JPG|Ënneschten...
Luxembourg - avenue du Bois (5).JPG|an ieweschten Deel vun der avenue du Bois.
Luxembourg, water tower Limpertsberg (1).JPG|Lampertsbierger Waassertuerm


## Um Spaweck
Avenue Pasteur

D**'Avenue Pasteur** an der Stad Lëtzebuerg verbënnt de Rond-Point Robert-Schuman um Lampertsbierg mat der Rue de Rollingergrund hannert de fréiere Produktiounsateliere vu Villeroy & Boch am Rollengergronn. De gréissten Deel läit am Quartier Lampertsbierg, den nërdlechen Deel (deen ***Traulesbierg*** genannt gëtt) gehéiert zum Rollengergronn. D'Strooss mécht awer och deelweis d'Grenz mat den Nopeschquartieren Uewerstad (laanscht de Glacis) a Millebaach.

Bis 1925 housch d'Strooss Avenue de Muhlenbach.

Ënner der däitscher Besatzung (1940 - 1944) huet d'Strooss „Pasteurstraße” an am nërdlechen Deel „Traufelsberg” geheescht.

An der Avenue Pasteur leien eng Rei Schoulen: de Lycée de garçons (hënnescht Säit), de Lycée technique du Centre an de Lycée Michel-Lucius.

D'Strooss krut hiren Numm als Erënnerung un de franséische Wëssenschaftler Louis Pasteur.

Eng Rëtsch Haiser an der Avenue Pasteru goufe vun 2010 un op den Zousazinventaire vun de klasséierte Monumenter agadroen: d'Nr.23 (14.9.2012), d'Nr.26 (13.4.2012), d'Nr.28-32 (28.2.2011), d'Nr. 34 (18.6.2010), d'Nr.42-44 (30.4.2012), d'Nr.74 (26.2.2018), d'Nr.94 (Villa Kutter; 2018) an d'Nr. 103 (6.9.2018).

## Biller

30 Pasteur.jpg|Haus Nummer 30
34-26 avenue Pasteur Luxembourg City 2012-04.JPG|Gebaier Nummer 26-34
Luxembourg - avenue Pasteur (3).JPG|De Foyer „Kannerland“
Luxembourg - avenue Pasteur (1).JPG|An der Avenue Pasteur, a Richtung Norde gekuckt


## Um Spaweck
Bruce Lee

De **Bruce Lee**, gebuer de 27. November 1940 zu San Francisco, a gestuerwen den 20. Juli 1973 zu Hongkong, fir richteg *Lee Jun-fan* (李振藩), war e sino-amerikanesche Schauspiller, Kampfkënschtler a Kampfkonscht-Instrukter. Hie gëllt als Ikon vum Martial-Arts-Film.

Hien huet schonn als Kand an als Jugendlechen a Filmer mategespillt an hat mat 17 Joer an *The Orphan* seng éischt Haaptroll.

Hien huet och de Kampfkonschtstil Jeet Kune Do entwéckelt.

## Filmographie
* 1941: Golden Gate Girl
* 1946: The Birth of Mankind
* 1948: Wealth Is Like a Dream (*Fu gui fu yun*)
* 1949: Sai See in the Dream (*Meng li xi shi*)
* 1950: The Kid (*Xi lu xiang*)
* 1951: Infancy (*Ren zhi cu*)
* 1953: Blame it on Father / It's Father's Fault (*Fu zhi guo*)
* 1953: Qian wan ren jia
* 1953: The Guiding Light (*Ku hai ming deng*)
* 1953: A Mother's Tears (*Ci mu lei*)
* 1953: In the Face of Demolition (*Wei lou chun xiao*)
* 1955: Gu xing xue lei
* 1955: Love (*Ai*)
* 1955: Gu er xing
* 1955: Love Part 2 (*Ai xia ji*)
* 1955: We Owe It to Our Children (*Er nu zhai*)
* 1956: Zao zhi dang cu wo bu jia
* 1956: Sweet Time Together (*Zha dian na fu*)
* 1957: The Thunderstorm (*Lei yu*)
* 1960: The Orphan (*Ren hai gu hong*)
* 1969: Marlowe
* 1971: *Tang shan da xiong*
* 1972: *Jing wu men*
* 1972: *Meng long guo jiang*
* 1972: *The Game of Death*
* 1973: *Enter the Dragon*
* 1978: *Game of Death*
* 1981: Game of Death II (*Si wang ta*)

## Literatur
* Linda Lee: *Die Bruce-Lee-Story*. Falken-Verlag, Niederhausen 1993, ISBN 3-8068-1415-5.
* Bruce Lee: *Jeet Kune Do - Bruce Lee's Commentaries on the Martial Way*. Charles E. Tuttle, Boston 1997, ISBN 0-8048-3132-7.
* Bruce Lee, Linda Lee: *Bruce Lees Jeet Kune Do*. Falken-Verlag, Niederhausen 1993, ISBN 3-8068-0440-0. (im Original: *Tao Of Jeet Kune Do*).
* Bruce Lee, M. Uyehara: *Bruce Lee's Fighting Method.* Band 1: *Self-Defense Techniques*. Ohara Publications, California 2005, ISBN 0-89750-050-4.
* Bruce Lee, M. Uyehara: *Bruce Lee's Fighting Method.* Band 2: *Basic Training*. Ohara Publications, 2006, ISBN 0-89750-051-2.
* Bruce Lee, M. Uyehara, Mike Plane: *Bruce Lee's Fighting Method.* Band 3: *Skill In Techniques*. Ohara Publications, California 2006, ISBN 0-89750-052-0.
* Bruce Lee, M. Uyehara: *Bruce Lee's Fighting Method.* Band 4: *Advanced Techniques*. Ohara Publications, California 2005, ISBN 0-89750-053-9.
* Bruce Lee (Illustrator): *Chinese Gung Fu - The Philosophical Art Of Self-Defense*. Ohara Publications, California 1989, ISBN 0-89750-112-8.
* Bruce Lee: *The Art Of Expressing The Human Body*. Charles E. Tuttle, Boston 1998, ISBN 0-8048-3129-7.
* Jesse R. Glover: *Bruce Lee Between Wing Chun and [[Jeet Kune Do]]*. Glover Publications, 1976.
* Fiaz Rafiq: *Bruce Lee: Gespräche - Leben und Erbe einer Legende*. Ins Deutsche übersetzt von Thorsten Boose. Shaker Media, Aachen 2010, ISBN 978-3-86858-565-0.
* Greg Roensch: *Bruce Lee.* The Rosen Publishing Group, Inc., New York 2002, ISBN 0-8239-3515-9.

## Um Spaweck
Canton de Bellerive-sur-Allier

De **Canton de Bellerive-sur-Allier ** ass eng franséisch administrativ Andeelung am Arrondissement Vichy, am Departement Allier an der Regioun Auvergne-Rhône-Alpes.

Mam Dekreet vum 13. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton gegrënnt.

## Gemengen am Kanton

*Bellerive-sur-Allier
*Broût-Vernet
*Brugheas
*Cognat-Lyonne
*Escurolles
*Espinasse-Vozelle
*Hauterive
*Saint-Didier-la-Forêt
*Saint-Pont
*Serbannes
*Vendat
Koplescht – fréier an hott (Zäitschrëft)

**Koplescht – fréier an hott** ass eng Zäitschrëft, déi zanter 2009 vum Veräin Koplescht - fréier an hott erausbruecht gëtt. D'Lokalgeschicht vun den Uertschafte Koplescht a Briddel ass den Haaptthema vun den Artikelen. D'Publikatioun kënnt zweemol am Joer eraus.
## Um Spaweck
* Koplescht - fréier an hott um Spaweck
## Kuckt och
* Lëtzebuerger Kulturzäitschrëften
Avenue Victor-Hugo

D**'Avenue Victor Hugo** um Lampertsbierg an der Stad Lëtzebuerg verbënnt d'Allée Scheffer mam Square Édouard-André.

Laanscht d'Avenue Victor Hugo leien de Lycée de garçons (e bësse méi zeréck, op der Place Auguste-Laurent), d'Victor-Hugo-Hal, den alen Tramsschapp, den hënneschten Agank vum Foyer „Kannerland“ an d'Grondschoulen *Henri VII* an *Alen Tramsschapp*.

D'Strooss krut hiren Numm als Erënnerung un de franséischen Auteur Victor Hugo. Ënner der däitscher Besatzung (1940 - 1944) war se an „Karl Theodor Andréstraße” ëmgenannt ginn, nom preisesch-lëtzebuergesche Politiker an Dichter Karl Theodor (oder Charles Théodore) André.

## Biller

Luxembourg - avenue Victor Hugo (1).JPG|An der Avenue Victor Hugo, a Richtung Norden...
Luxembourg - avenue Victor Hugo (4).JPG|an a Richtung Süde gekuckt.
Luxembourg - avenue Victor Hugo (3).JPG|D'Primärschoul "Alen Tramsschapp"


## Um Spaweck
Malakoff-Tuerm (Saint-Amand-Montrond)

De **Malakoff-Tuerm vu Saint-Amand-Montrond** ass en 30 Meter héijen Tuerm an der klenger Uertschaft *La Tour* an der Gemeng Saint-Amand-Montrond am Departement Cher a Frankräich.

Den Tuerm gouf 1855 vum Herzog vu Mortemart als Erënnerung um Napoleon III. sengen Truppen hire Succès am Krimkrich.
Koplescht – fréier an hott

**Koplescht – fréier an hott** bezeechent:
* d'Zäitschrëft Koplescht – fréier an hott
* de Veräin Koplescht – fréier an hott deen déi Zäitschrëft erausbréngt.
Un monsieur de compagnie

**Un monsieur de compagnie** ass e franséisch-italieenesche Film vum Philippe de Broca aus dem Joer 1964 no engem Roman vum André Couteaux.
## Ëm wat geet et am Film?
Den Antoine ass vu sengem räiche Grousspapp erzu ginn. Hien huet ëmmer nom Prinzip vun der mannster Ustrengung gelieft…

## Um Spaweck
* De Film op der IMDb
* De Film op dvdclassic
Bouzais

**Bouzais ** ass eng franséisch Gemeng am Departement Cher am Centre.

Duerch d'Gemeng féiert déi südlech Variant vun der Via Lemovicensis.
Léopold Bian

De François-Joseph-**Léopold Bian**, gebuer de 17. Februar 1832 zu Useldeng, a gestuerwen de 25. Juni 1899 zu Réiden op der Atert, war e lëtzebuergeschen Nottär a Politiker. Hie war vun 1860 bis 1899 Nottär zu Réiden op der Atert.

Hie war vum 5. Januar 1869 bis den 8. Juni 1875 an duerno nees vum Juni 1893 bis zu sengem Doud als Deputéierten aus dem Kanton Réiden an der Chamber a vum 1. Januar 1894 bis zu sengem Doud Buergermeeschter vun der Gemeng Réiden op der Atert.

Hie war de Papp vum Émile a vum Félix Bian.

## Gielchen
*
Edouard Molitor (Diplomat)

Den **Edouard Molitor**, gebuer de 14. Februar 1931 an der Stad Lëtzebuerg, an do gestuerwen den 19. September 2015, war e lëtzebuergeschen Diplomat.
 
Den Edouard Molitor huet zu Paräis, Nanzeg a Grenobel Droit studéiert. Hien huet am Ufank als Affekot geschafft an dono am Ausseministère, als Chef vum Protokoll, als Diplomat zu Paräis an zu Bréissel, als Ambassadeur am Vatikan, zu Wien, zu London an zu Roum.

## Literatur
* Zenner, R., 2015. *À la mémoire d'Edouard Molitor de Luxembourg.* Luxemburger Wort 2015, Nr. 271 (20. November), S. 58.
Edouard Molitor

Mat **Edouard Molitor** ka gemengt sinn:
* den Edouard Molitor (Geeschtlechen), e lëtzebuergesche Geeschtlechen (1912-1999);
* den Edouard Molitor (Diplomat), e lëtzebuergeschen Diplomat (1931-2015).
Colle dell’Assietta

De **Colle dell'Assieta** ass en 2.472 Meter héije Col an de Cotteschen Alpen an der italieenescher Provënz Turin.

Iwwer de Col féiert d'Provënzstrooss SP 173 Strada dell'Assietta déi hiren Ufank um *Pian dell'Alpe* huet an hiert Enn zu Sestriere. Um Col selwer huet d*'Strada militare del Gran Serin*, déi awer fir de Verkéier gespaart ass, Uschloss un d'SP 173.

De Col läit um Scheet vum Chisonedall a vum Susadall.

De Col ass aus der Geschicht bekannt wéinst der Schluecht um Assietta, eng vun de villen an der Zäit vum éisträicheschen Ierffollegkrich, bei där de Chevalier de Belle-Isle, den 19. Juli 1746 gefall ass.
Avenue Jean-Pierre-Pescatore

D**'Avenue Jean-Pierre Pescatore** ass eng Strooss an der Uewerstad vun der Stad Lëtzebuerg. Se geet vun der Biederplaz a Richtung Norde fort, iwwer de Boulevard Royal an dann als Sakgaass bis bei de Säitenagank vun der Fondation Pescatore.

Am Ufank vun der Avenue, um Eck mat der Biedergaass, läit lénkserhand d'Badanstalt an nom Iwwerquiere vum Boulevard Royal, rietserhand d'Gebai vun der Banque centrale. Nërdlech vum Boulevard Prince-Henri deelt d'Avenue de *[[Parc municipal (Stad Lëtzebuerg)#Pescatore-Park|Pescatore-Park]]*; um Wupp ass e klenge Rond-point fir d'Kéier ze maachen.

Am rietsen Deel vum Park steet de Bam vum Prënz Jean, e bemierkenswäerte Käschtebam an d'Skulptur Le passe-muraille vum Jean-Bernard Métais. Um ëstleche Wupp geet d'Foussgängerbréck iwwer den Eecher Bierg bis bei de Lift mat deem een an de Pafendall fuere kann.

D'Strooss ass beim Schleefe vun der Festung um Terrain vun den Neipuert-Befestegungen ugeluecht ginn. Se krut 1877 hiren Numm als Undenken un de Geschäftsmann a Mäzen Jean-Pierre Pescatore deen der Stad Lëtzebuerg ë.&nbsp;a. eng hallef Millioun Frang vermaach hat, fir domat en Altersheem ze bauen, déi spéider „Fondation Pescatore“.

Ënner der däitscher Besatzung (1940 - 1944) huet d'Strooss „Pescatoreallee” geheescht.

## Biller

Luxembourg, avenue J-P Pescatore (2).JPG|An der Avenue Pescatore, Vue op d'Biederplaz
Luxemburg building 1.jpg|Um Wupp vun der Avenue, virun der Fondation Pescatore


## Um Spaweck

* D'Avenue Jean-Pierre-Pescatore an *Ons Stad* N° 36, 1991, S.30.
Molitor

**Molitor** ass e Familljennumm.

En ass eng laténgesch Form vu *Müller*.

Am Joer 1880 hunn zu Lëtzebuerg 585 Leit sou geheescht, 1930 waren et der 749 an 1981 hirer 711.

Leit mat deem Numm sinn oder waren:
* Bernard Molitor (1755-1833), lëtzebuergesche Konschtschräiner.;
* Jean-Philippe Molitor (1807-1849), lëtzebuergesche Jurist an Universitéitsprofesser (ULB, 1834-1837; duerno Gent).
* Edouard Molitor (1912-1999), lëtzebuergesche Geeschtlechen, Professer an Historiker;
* Edouard Molitor (1931-2015), lëtzebuergeschen Diplomat;
* Félix Molitor (1958), lëtzebuergesche Lyriker.;
* Gregory Molitor (1980), lëtzebuergesche Foussballspiller;
* Jacques Molitor (1980), lëtzebuergesche Filmregisseur.;
* Mady Molitor (1937-2005), lëtzebuergesch Biologin;
* Marie-Paule Molitor-Peffer (1929-1999), lëtzebuergesch Fraendoktesch;
*Mathias Molitor, Paschtouer vun Hollerech-Bouneweg vun 1867-1897
* Maurice Molitor (1967), lëtzebuergesche Journalist;
* Michel Molitor (1890-1988), lëtzebuergesche Schoulmeeschter an Auteur;
* Roger Molitor (1953), lëtzebuergesche Wirtschaftspréifer;
* Roger Molitor (1954-2008), lëtzebuergesche Moler;
* Victor Molitor (1911-1964), lëtzebuergesche Journalist, Schrëftsteller a Publizist;
Louis Leterrier

De **Louis Leterrier**, gebuer de 17. Juni 1973 zu Paräis, ass e franséische Filmregisseur.

De Louis Leterrier ass de Jong vum Filmregisseur François Leterrier.

## Filmographie
* 2002: *[[The Transporter]]* - Haaptacteuren: Jason Statham, Qi Shu
* 2005: *[[Unleashed]]* oder *Danny The Dog* - Haaptacteuren: Jet Li, Morgan Freeman
* 2005: *[[Transporter 2]]* - Haaptacteuren: Jason Statham, Alessandro Gassman
* 2008: *[[The Incredible Hulk (Film)|The Incredible Hulk]]* - Haaptacteuren: Edward Norton, Liv Tyler
* 2010: *[[Clash of the Titans]]* - Haaptacteuren: Sam Worthington, Liam Neeson
* 2013: *[[Now You See Me]]* - Haaptacteuren: Jesse Eisenberg, Mark Ruffalo

## Um Spaweck
François Leterrier

De **François Leterrier**, gebuer de 26. Mee 1929 zu Margny-lès-Compiègne, a gestuerwen de 4. Dezember 2020, war e franséische Filmregisseur, Schauspiller an Dréibuchauteur.

De François Leterrier huet seng Carrière am Kino als Schauspiller mat der Haaptroll am Krichsdrama *[[Un condamné à mort s'est échappé]]* vum Robert Bresson ugefaangen. Am Joer 1961 huet hie mat *Les mauvais coups* säin éischte Film als Regisseur gedréint.

Hien ass de Papp vum Filmregisseur Louis Leterrier.

## Filmographie
### Kino
#### als Regisseur
* 1961: *[[Les mauvais coups]]* - Haaptacteuren: Simone Signoret, Reginald Kernan, Alexandra Stewart
* 1963: *[[Un roi sans divertissement]]* - Haaptacteuren: Claude Giraud, Charles Vanel
* 1969: *[[La chasse royale]]* - Haaptacteuren: Sami Frey, Claude Brasseur
* 1973: *[[Projection privée]]* - Haaptacteuren: Françoise Fabian, Jean-Luc Bideau, Jane Birkin
* 1977: *[[Goodbye Emmanuelle]]* - Haaptacteuren: Sylvia Kristel, Umberto Orsini
* 1978: *[[Va voir maman, papa travaille]]* - Haaptacteuren: Marlène Jobert, Philippe Léotard
* 1980: *[[Je vais craquer!!!]]* - Haaptacteuren: Christian Clavier, Nathalie Baye
* 1981: *[[Les babas cool]]* - Haaptacteuren: Christian Clavier, Anémone
* 1984: *[[Le garde du corps]]* - Haaptacteuren: Jane Birkin, Gérard Jugnot
* 1985: *[[Tranches de vie]]* - Haaptacteuren: Laura Antonelli, Jean-Pierre Cassel
* 1992: *[[Le fils du Mékong]]* - Haaptacteuren: Jacques Villeret
#### als Schauspiller
* 1956: *[[Un condamné à mort s'est échappé]]* - Regie: Robert Bresson - Haaptacteuren: Charles Le Clainche, Jacques Ertaud
* 1985: *[[Stavisky...]]* - Regie: Alain Resnais - Haaptacteuren: Jean-Paul Belmondo, Anny Duperey
### TV
#### als Regisseur
* 1965: *La guêpe* - Haaptacteuren: Françoise Arnoul, Gérard Blain
* 1977: *Milady* - Haaptacteuren: Jacques Dufilho, Claude Giraud
* 1979: *Pierrot mon ami* - Haaptacteuren: Jacques Dutronc, Maurice Biraud
* 1981: *Le voleur d'enfants* - Haaptacteuren: Sami Frey, Catherine Rouvel
* 1986: *Le coeur du voyage* - Haaptacteuren: Thierry Tremouroux, Isabel Otero
* 1987: *L'île* - (TV-Mini-Serie)
* 1989-1990: *Imogène* - (TV-Serie) - (3 Episoden)
* 1993: *Clovis* - (TV-Serie) - (2 Episoden)
* 1993: *Les disparus de Reillanne* - Haaptacteuren: Michel Galabru, Elisabeth Margoni

## Um Spaweck
Antonio Napolioni

Den **Antonio Napolioni**, gebuer den 11. Dezember 1957 zu Camerino an der Provënz Macerata, ass zanter dem 16. November 2015 de Bëschof vu Cremona an Italien.

Den Antonio Napolioni gouf de 25. Juni 1983 zum Paschtouer geweit.

De 16. November 2015, huet de Poopst Franciscus hien als Bëschof vu Cremona an der Lombardei ernannt.; Seng Ordinatioun als Bëschof krut hien den 30. Januar 2016 zu Cremona.

## Um Spaweck
* Mgeur Antonio Napolioni op Catholic Hierarchy
* Säit vum Bistum Cremona
Hugh Jackman

Den **Hugh Michael Jackman**, gebuer den 12. Oktober 1968 zu Sydney am Staat New South Wales, ass en australeschen Theater- a Filmschauspiller, Sänger a Filmproduzent.

Den Jackman huet seng Filmcarrière 1994 ugefaangen. Hie gouf mat senger Roll als *[[Wolverine (Marvel Comics)|Wolverine]]* an der Kinofranchise *[[X-Men (Filmserie)|X-Men]]* an och mat Rollen a Musicals bekannt. Am Joer 2013 huet hien de Golden Globe AwardsGolden Globe gewonnen a war och fir den *[[Oscar fir de beschte Schauspiller‎]]* nominéiert.

Seng Fra ass d'Schauspillerin Deborra-Lee Furness.

## Filmographie (Auswiel)

* 1999: *[[Erskineville Kings]]*
* 1999: *[[Paperback Hero]]*
* 2000: *[[X-Men (Film)|X-Men]]*
* 2001: *[[Kate & Leopold]]*
* 2001: *[[Someone Like You]]*
* 2001: *[[Swordfish]]*
* 2003: *[[X2: X-Men United]]*
* 2004: *[[Profile of a Serial Killer]]*
* 2004: *[[Van Helsing]]*
* 2005: *[[Stories of Lost Souls]]*
* 2006: *[[The Prestige]]*
* 2006: *[[The Fountain]]*
* 2006: *[[Scoop]]*
* 2006: *[[X-Men: The Last Stand]]*
* 2008: *[[Deception]]*
* 2008: *[[Australia (Film)|Australia]]*
* 2009: *[[X-Men Origins: Wolverine]]*
* 2011: *[[Snow Flower and the Secret Fan]]*
* 2011: *[[Real Steel]]*
* 2012: *[[Butter]]*
* 2012: *[[Les Misérables (Film 2012)|Les Misérables]]*
* 2013: *[[Movie 43]]*
* 2013: *[[The Wolverine]]*
* 2013: *[[Prisoners]]*
* 2014: *[[X-Men: Days of Future Past]]*
* 2015: *[[Chappie]]*
* 2015: *[[Pan (Film)|Pan]]*
* 2016: *[[Eddie the Eagle (Film)|Eddie the Eagle]]*
* 2017: *[[Logan (Film 2017)|Logan]]*
* 2017: *[[The Greatest Showman]]*

## Um Spaweck

* Fiche op IMDB
Kampanien

**Kampanien** (it: *Campania*) ass eng italieenesch Regioun op der Westkust vun Italie mat knapps 5,9 Milliounen Awunner.

Si läit nordwestlech vum Latium, nordëstlech vu Molise, ëstlech vun Apulien, südëstlech vun der Basilicata a vum Tyrrhenesche Mier. Neapel ass d'Haaptstad vun der Regioun. Kampanien besteet aus de Provënzen Avellino, Benevento, Caserta, Salerno an aus der Metropolstad Neapel. Si huet eng Fläch vun 13.595&nbsp;km². D'Majoritéit vun den Awunner konzentréiert sech op d'Ballungsgebitt vun Neapel. Domat ass Kampanien déi Regioun mat de meeschten Awuner pro Quadratkilometer, an no der Lombardei déi mat de meeschten Awunner.

Déi wichtegst Wirtschaftsecteure sinn den Ubau (d'Géigend ronderëm de Vesuv ass besonnesch fruchtbar) an d'Produktioun vun Iesswueren, de Wäibau an den Tourismus, virun allem zu Neapel, op Ischia, op der Amalfiküst an zu Capri.

## Natur a Kultur

Mam Nationalpark Cilento a Vallo di Diano huet Kampanien en Naturpark mat e puer bedeitenden anticke Plazen (Velia, Paestum an d'Chartreuse vu Padula) deen zënter 1998 zu den UNESCO-Weltierwe gehéiert. Aner UNESCO-Plazen a Kampanien sinn den historeschen Zentrum vun Neapel, d'Amalfiküst, d'archeologesch Sitte vu Pompeji, Herculaneum an Torre Annunziata, an de Palais vu Caserta nërdlech vun Neapel.

## Um Spaweck
Mauricio Macri

De **Mauricio Macri**, gebuer den 8. Februar 1959 zu Tandil, ass en argentineschen Entreprener a Politiker vun der konservativer Partei Propuesta Republicana (PRO). Den 22. November 2015 gouf hien zum neie President vun Argentinie gewielt; hien huet säin Amt den 10. Dezember 2015 ugetrueden. 2019 gouf den Alberto Ángel Fernández säin Nofollger.

Vun 2007 bis 2015 war hie Buergermeeschter (*Jefe de Gobierno*) vun der argentinescher Haaptstad Buenos Aires, déi gläichzäiteg och e Bundesstaat ass.

No sengem Studium als Bauingenieur huet de Macri a verschiddene Firme vu sengem Papp Franco Macri geschafft. An de fréien 2000er Jore gouf hie politesch aktiv. 2003 huet hien d'Partei *Compromiso para el Cambio* gegrënnt a bei de Buergermeeschteschwalen zu Buenos Aires kandidéiert. An engem zweeten Ulaf, 2007, gouf e gewielt.

## Um Spaweck
(87) Sylvia

Den **(87) Sylvia** ass en Asteroid, dee sech um baussenzege Beräich vun der Haaptasteroidenceinture beweegt.

Hie gouf de 16. Mee 1866 vum Norman Robert Pogson um Observatoire vu Madras (Chennai) an Indien entdeckt.

Den Asteroid gouf no der Rhea Silvia genannt, der Mamm vum Romulus a Remus an der réimescher Mythologie.

De Sylvia beweegt sech tëscht 3,2 AE (Perihel) an 3,8 AE (Aphel) a ronn 6,5 Joer ëm d'Sonn. D'Bunnexzentrizitéit ass 0,08, d'Bunn steet zirka 11° schréi zu der Ekliptik.

Mat engem mëttleren Duerchmiesser vun 260&nbsp;km ass et den aachtgréissten Objet vun der Haaptceinture. A ronn fënnef Stonnen an eelef Minutte rotéiert hien ëm seng eegen Achs. Seng Uewerfläch ass däischter a seng Albedo ass zirka véier Prozent.

Den 23. Februar 2001 gouf um Keck-Observatoire mat adaptiver Optik e Begleeder beim Asteroid Sylvia entdeckt. Duerch weider Observatioune mam Very Large Telescope am Joer 2004 konnt nach e weidere Begleeder fonnt ginn: de Sylvia ass sou den éischte bekannten Asteroid mat zwéin Mounden. Den éischten, Romulus, huet en Duerchmiesser vun 18&nbsp;km an ëmkreest de Sylvia an 3,65&nbsp;Deeg op enger Distanz vun 1.356&nbsp;km. Den zweeten, Remus, ass nëmme 7&nbsp;km grouss a beweegt sech an 33 Stonnen op der Distanz vu 710&nbsp;km ëm den Asteroid. Béid Objete kreesen ëm den Asteroid op quasi kreesfërmegen (Exzentrizitéit = 0,001 respektiv 0,016) an op bal equatorialen (Bunnschréi ≈ 1°) Bunnen. Als passend Nimm fir déi béid Trabante goufen d'Nimm Romulus a Remus vun der Internationalen Astronomischen Union (IAU) festgeluecht.

## Kuckt och

* Lëscht vun den Asteroiden

## Um Spaweck
* JPL Asteroiden-Datebank: (87) Cybele
* AstDyS -Astronomesch Date vum (87) Angelina
* www.wissenschaft.de: 87 Sylvia gënnt sech en eegent klengt Planéitesystem
Canton d'Antibes-1

De **Canton d'Antibes-1** ass eng franséisch administrativ Andeelung am Arrondissement Grasse, am Departement Alpes-Maritimes an der Regioun Provence-Alpes-Côte d'Azur.

Mam Dekreet vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton gegrënnt.

## Gemengen am Kanton
* En Deel vu Antibes
* Vallauris
Robin Davis

De **Robin Davis**, gebuer den 29. Mäerz 1943 zu Marseille, ass e franséische Filmregisseur an Dréibuchauteur. 
## Filmographie
### als Regisseur
#### Kino
* 1975: *[[Ce cher Victor]]*, - Haaptacteuren: Bernard Blier, Jacques Dufilho
* 1979: *[[La guerre des polices]]*, - Haaptacteuren: Claude Brasseur, Claude Rich, Marlène Jobert
* 1982: *[[Le choc]]*, - Haaptacteuren: Alain Delon, Catherine Deneuve
* 1983: *[[J'ai épousé une ombre]]*, - Haaptacteuren: Nathalie Baye, Francis Huster
* 1985: *[[Hors-la-loi (film, 1985)|Hors-la-loi]]*, - Haaptacteuren: Clovis Cornillac
* 1989: *[[La fille des collines]]*, - Haaptacteuren: Florent Pagny, Tchéky Karyo

## Um Spaweck
Tarzan Goes to India

**Tarzan Goes to India** ass en US-amerikanesch-brittesch-Schwäizer Abenteuerfilm vum John Guillermin aus dem Joer 1962 no de Personnagen aus de Romaner vum Edgar Rice Burroughs.
## Ëm wat geet et am Film?
Den Tarzan gëtt vun engem Maharadscha an Indien geruff. Hie soll do hëllefen eng grouss Häerd Elefanten ze retten…

## Um Spaweck
Avenue Amélie

D**'Avenue Amélie** ass eng Strooss an der Uewerstad vun der Stad Lëtzebuerg. Se geet vum Boulevard Prince Henri a Richtung Süd-osten iwwer de Boulevard Royal bis virun d'Fënsterschlass um Eck Biedergaass an Aldringerstrooss.

Déi zwéin eenzeg Haiser an der Strooss (Nummer 2 an 3) leien am Ufank, um Eck vum Boulevard Prince Henri, vis-à-vis vum Amalia-Monument. Am ëstlechen Deel, um Eck mam Boulevard Royal louch fréier den Hotel Brasseur.

D'Strooss ass beim Schleefe vun der Festung um Terrain vum fréiere Reduit Marie ugeluecht ginn a se gouf 1877 no der Amalia vu Sachsen-Weimar-Eisenach, der Fra vum Prënz Henri vun Oranien-Nassau genannt.

Ënner der däitscher Besatzung (1940 - 1944) huet d'Strooss „Amalienstraße” geheescht.

## Biller

Amalia1865.jpg|D'Prinzessin Amalia, no där d'Strooss genannt gouf
Luxembourg, Villa 2 avenue Amélie-Prince Henri (1).JPG|Villa (Haus Nr 2)
Luxembourg, Villa BDL (2).JPG|Villa (Haus Nr 3)


## Um Spaweck

* D'Avenue Amélie an *Ons Stad* N° 2, 1979, S.30-31.